《下直出溪边望答虞丹徒》
南北朝·何逊

夫君美章句，席丈珍梁楚。伊余忝摄官，含毫亦禁阻。

直庐去咫尺，心期得宴语。休沐乃幽栖，别离未几许。

伫立日将暮，相思忽无绪。溪北映初星，桥南望行炬。

九重不可越，三爵何由举。

作者简介：南朝梁诗人，字仲言，东海郯(今山东省苍山县长城镇)人，何承天曾孙，宋员外郎何翼孙，齐太尉中军参军何询子。八岁能诗，弱冠州举秀才，官至尚书水部郎。诗与阴铿齐名，世号阴何。文与刘孝绰齐名，世称何刘。其诗善於写景，工于炼字。为杜甫所推许，有集八卷，今失传，明人辑有何水部集一卷。后人称“何记室”或“何水部”。